rlitschk/wikidir huggingface dataset:
Bienbüddel is en Eenheitsgemeen in’n Landkreis Ülzen in Neddersassen mit 760 Inwahners. De Gemeen Bienbüddel liggt in de Lümbörger Heid un de Ilmenau flütt dör Bienbüddel. De Navergemenen sünd Ohmein in’n Oosten, Jelmsdörp in’n Süüdoosten, Natendörp in’n Süden un Hanst in’n Süüdwesten, de all to’n Landkreis Ülzen tohöört. In’n Landkreis Lümborg grenzt de Gemeen in’n Westen an de Gemeen Barnst, in’n Noorden an Melbeek, Düütsch-Evern un Wendsch-Evern un in’n Noordoosten an Vasdörp. To de Eenheitsgemeen höört de Öörd: Bargdörp Beverbeek mit Grünewald Bornsen Edendörp Eitzen mit Bardenhagen Gröönhagen Hohenbossel Hohnsdörp Bienbüddel Niendörp Riest mit Nee-Riest Steddörp mit Nee-Steddörp Vörndörp Wingsborg Wullsdörp De Öörd von de hüdige Eenheitsgemeen hebbt toeerst 1967 tohoop en Samtgemeen billt un sik denn bi de Gemeenreform in Neddersassento’n 1. Juli 1972 to de ne’e Eenheitsgemeen tohoopslaten. De Gemeenraat hett 18 Liddmaten plus den Börgermeester. De Gemeen liggt an de Bundsstraat 4, de in’n Noordwesten bi Melbeek mit de B 209 tohooplöppt un dor autobahnähnlich utboot is. In’n Noorden von Lümborg geiht de B 4/B 209 in de Autobahn 39 över. In’n Süüdoosten löppt de B 4 na Ülzen. Bienbüddel is ok en Bahnhoff an de Bahnlien Hamborg–Ülzen–Hannover. In’n Oosten von de Gemeen löppt de Elv-Siedenkanaal langs,
Mit Futur (lat. futurum – dat wat tokümmt, wat wesen wüll/schall) warrt een grammatikalsch Kategorien van Verben, betekent, (tokümsitg, tegenwordig un verleden) Möglichkeiten mit to kennmarken, man in Sünnerheed, wat tokümstig Dingen andröppt. Dor sünd ook anner Marken in een Spraak, üm düüdlich to maken, dat een över tokamen Dingen praten wüll, to’n Bispill Temporaladverbien, soas morgen. Dor is it man noog Präsens to bruken, to’n Bispill Marion kümmt morgen. Futur is dat Tempus för tokümstig Dingen. Plattdüütsch hett dree Verben, tokamen Schehnissen un Tostänn mit to beschrieven: warden/warrn, schölen, wölen, man Bedüden un Gebruuk verschelt. Wenn dat nu jüst of tominnst glieks losgeiht, denn kann een warden/warrn + Infinitiv bruken. To’n Bispill: it warrt regen, meent de eerst Drüppen sünd al bi daltofalen, of faalt glieks in een poor Minüten dal. In Plattdüütsch is noch de oold Mening van dat Verb bwohrt soas in latiensch vertere = dreihen. Dor warrt denn mehr een Wessel dann de Tokumst mit uutdrückt. In Hoochdüütsch is werden + Infinitv dat Middel generell de Tokumst to beschrieven. Denn is dat ok egal, of dor nu een Minüter twee or heel Ewen nödig sünd, ehr dat nu passert. Üm generell to markeren, dat it Tokumst
En Compact Disc (van Ingelsch compact disc, körtweg CD) is en platt un rund Schief, üm dor Daten up to storen. De CD würr in de 70er dör Philips un Sony entwickelt. In de 80er start denn de Massenprodukschoon. Stoort warden köönt up een CD hüüttodaags heel ungliek Sorten van Daten, so as Texten, Musik un anner Kläng. Dat Material, wor CDs af maakt sünd is Polycarbonat-Plastik - 1,2 Millimeter (0,047 inches) dick - mit en Film van Aluminium ümrüm. Toeerst würren slichts Musik en Kläng up CDs stoort. De CDs würrn vandesterwegen Audio-CDs nöömt. Laterhen würren CDs so maakt, dat dor Daten up stoort warrn köönt för Reekners. In Loop van de Tied güng dat Development jümmerloos förder. 1985 künnen Reekners Daten van de CDs lesen – van desterwegen heet sone CDs denn CD ROMs ( = CD read only memory). Van sowat 1990 af künnen Reekners up de CDs ok Daten schrieven – sück CDs heet denn CD recordable of körtweg CD-R, wenn een dor bloots eenmal sien Daten up schrieven kann, or CD rewritable of körtweg CD-RW, wenn een dor sien Daten en poor Mal achternanner up schrieven kann. Dor sünd dree ungliek Grötten van CDs up
Claudio Bravo (* 8. November 1936 in Valparaíso; † 4. Juni 2011 in Taroudannt, Marokko) weer en chileensch Maler, de mit fotorealistisch Genauigkeit Stillleven, aber ok Porträts in sien Biller dorstellen dee. Af 1945 studeer Claudio Bravo Maleree in Spanien, ansluutend hett he mit bekannt Malers tosommenarbeit. 1972 weer he Deelnehmer vun de Documenta 5 in Kassel in de Afdeelen Realismus. Aufgrund vun de präzis technisch Utführen vun sien Biller, Teknungen un Pastelle tellt Bravo to de Vertreder vun den Hyperrealismus. Bravo sien Biller sünd deelwies extrem 'exakt' gearbeit un vun Fotos meest nich to ünnerscheeden. ClaudioBravo.com Siet mit en Warken-Utwahl Claudio Bravo in dat documenta-Archiv DNB-Katalog Personennaamdatei Pintor Claudio Bravo fallece a los 74 años en Marruecos bi noticias.123.cl, afroopen an‘ 7. Juni 2011
Taekwondo (Koreaansch 태권도 of |跆拳道) is en Kampsport ut Korea. Taekwondo warrt ok koreaansch Karate nöömt. Nettso as in Karate warrt ahn Wapens, man mit Fööt, Knee, Füüst un Ellbagen kämpt. Vun Belang sünd sünnerlich Trapptechniken mit Been. Herkamen doot beide Sportorden un Naams ut Korea. Wöörtlich betekent “Tae” Foot, “kwon” Hand oder Fuust un “Do” Oort oder Weg. Taekwondo is also de Bruuk vun Hannen en Fööt, üm sik sülvst to verdeffenderen un üm sien Person wieter uttoboen. Traineert warrt Wettstriet, Katas (Formen) un Sülvstverdeffenderen. Hüütodaags prägt Trapptechniken, Dynamik un Tempo dat Bild van Taekwondo. As Kledaasch warrt en witt Antog - Dobok (도복) - un en Gördel - ti (띠) - dragen. Dat gifft twee Organsisatschonen för den Sport: de ITF – International Taekwondo Federation (국제 태권도 연맹) würr 1966 grünnt. Wettstrieden sünd binnen dit System ahn Fullkontakt, man Sportlers dröfft mit Hannen up dat Hööft hauen. Sülvstvereffenderen is en wichtigen Deel van dat Training. De annere Organisatschoon is de WTF – World Taekwondo Federation (세계 태권도 연맹). Se weer in 1973 grünnt. Gegners kämpt in Fullkontakt, man sünd dör Helm und West schuulr. Mit Fööt dröff een up Hööft un Buuk hauen. Wunnen hett, wokeen sien Gegner
De Sabbat (hebrääsch: שבת (IPA ʃaˈbat), Plural: Schabbatot; (aschkenas’sche Utsprake: IPA ʃaˈbos, jiddisch: Schabbes, plattdüütsch: „Fierdag, Pause“) is in dat Jodendom de sövente Dag in’e Weken. Dor schall keen Arbeit daan weern. As alle Dage in’n Jöödschen Klenner fangt he (na Genesis 1,15) an’n Avend an un duert vun’n Unnergang vun de Sunne an’n Freedag bit to’n Sunnavendavend, wenn dat düster warrt. Al in den Tanach hett he sien egen Naam, wieldes doch de annern Wekendage up Hebrääsch bit up den hüdigen Dag mit ehre Ordinaltahlen benömmt weert. Orthodoxe Joden fangt an’n Sabbat nix an, wat na de Halacha as Arbeit ankeken warrt. Konservative Joden hoolt sik minner duchtig an en Reeg vun Vorschriften vun de Halacha over den Sabbat, un liberale un progressive Joden laat dat Inhollen vun rituelle Vorschriften an de enkelten Lüde over un wat de dor vun holen doot. In dat Christendom hett de Sönndag den Sabbat aflööst, in den Islam is dat Freedag-Gebeet an siene Stäe träen. De eersten Christenlüde hefft den Sabbat blangen de Sönndagsfier inholen, just so as allerhand later Jodenchristen un en Reeg vun Heidenchristen (bit um un bi 400). Dat gifft ok hüdigendags noch christliche Gruppen, de den Sabbat holen doot.
After the Sunset (op plattdüütsch so veel as „Na Sünnünnergang“) is de Titel vun en US-amerikaanschen Heist-Movie ut dat Johr 2004. Speelbaas vun den Film weer Brett Ratner, de Hööftrullen speelt Pierce Brosnan un Salma Hayek. Max un Lola sünd en Ehpoor, dat sik mit Inbreken un annere Gaunereen veel Geld verdeent hebbt. De Film fangt dormit an, as de beiden mit hoochtechnische Spelereen en Demant ut de Hannen vun den FBI-Mann Stan Lloyd klauen doot. Nu hebbt se de Snuut aver vull un wüllt op de Bahamas in Rohstand gahn un dat Leven geneten. Dor warrt he aver vun Lloyd opfunnen, de em vun en legendären Napoleon-Demanten vertellt, de an Boord vun en Krüüzfohrtschipp in’n Haven utstellt warrt. Max springt foorts dorop an un versöcht ruttofinnen, woans he an den Demant rankamen kann, wat sien Fro gor nich gefallen deit, vunwegen dat Max bi’n letzten Roov meist vun Lloyd doodschaten worrn weer. Lloyd dorgegen deit sik mit en inheemsche Polizistin tosamen un hapt, Max in flagranti fastnehmen to künnen, üm de olle Reken to beglieken. Twüschen de beiden geiht en Katt-un-Muus-Speel los. Man denn is dor ok noch de Verbreker Henri Mooré, de ok op den Demanten scharp is.
Dat Ulenlock , auk wal Ulengatt oder Ulenflucht is en Lock an de böverste Kant von’n Gevel ünner’n Fast bi ole Buurhüüs.Faken is dat Ulenlock in’t Ulenbredd mit in. Dör dit Lock köönt Ulen, as de Kattuul (dorüm de Naam Ulenflucht), op’n Böhn kamen un dor Müüs fangen. Ok annere Vagels, as Swulken nistet so op’n Böhn Ok de Rook un Smöök kunn dör dat Lock aftrecken, as de Hüüs noch keen Schottsteens harrn. Ulenflucht kann man auk as en Woord för de Schemmertied, wo de Ulen flegen, bruken. Reetdack mit Ulenflucht Reetdack Ulenflucht. In: Duden. Afropen an’n 15. September 2015. Bauernhaus. In: Meyers Großes Konversations-Lexikon. 6. Oplaag. Band 2, Bibliographisches Institut, Leipzig/Wien 1905, S. 463–465. Reinhard Goltz: Ulenflucht. In: Die Welt. 11. Juni 2012, afropen an’n 15. September 2015. Ulenflucht, Plattmakers.de Ulenlöcker. Mehr Biller, Videos oder Audiodateien to’t Thema gifft dat bi Wikimedia Commons.
Fechtsport (ingelsch combat sports) of Kampfsport (ook Kampsport) is een Sport, wor dat Winnen tegen een Gegner dat Teel is. Fuchten warrt mit Wapens or sünner Wapens. Bi’t Fechten sünner Wapens blifft dat Lief dat Wapen sülvst. Kämpft warrt mit Slagen, Stoten un Trappen, mit Wrösteln un Wrangeln of mit Luken un Trecken. Hüdigendaags is dat Överwinnen över de Gegenfechter bloots symbolsch. Fast Regeln un Equipment schütt Sportslüüd tegen een Besehren. Dat Ünnerscheed tüschen Fechtsporten un Sülfdefenz is faken nicht kloor un kant, man mehrsttieds bloots vaag. Up Fechtsport kann upkeken warren as een Form van Sülfdefenz, wor een sportiv Element een wichtig Rull spelt of, van een anner Perspektiv heruut, kann dor up keken warren as een Sport, wor en Element van Kampf binnen is. Dor is een heel Barg van verschillig un ungliek Fechtsporten. Dat Teel, de Gegner to besiegen, warrt dör verschieden Techniken (Grepen, Stööt etc.) raakt. Jed Sport hett een System, för weck Techniken Punten geven warrt. Bi Wapensporten versöökt, de Sportlers mit dat Wapen up verlööft Kontakt-Flääch to raken. De Wapens sünd stuuf. De Sportlers sünd dör Equipment beschirmt. Bispelen sünd Kendo of Naginata. Bi Stootsporten soas Boxen, Karate un Savate warrt versöcht mit Stööt,
Nils-Bertil „Bert“ Dahlander (* 13. Mai 1928 in Mölndal; † 6. Juni 2011) weer en sweedsch Jazz-Slagtüüchspeler. För en körten Tiet is he in de 1950er Johren ok ünner den Naam „Bert Dale“ uptreden. Nils-Bertil Dahlander kreeg Ünnerricht in Klaveer un Vigelien un studeer an de Juilliard School of Music in New York. Dornah hett he eerst in en Radioband arbeit, de vun Thore Ehrling leit wurr. 1951 un 1952 weer he an Upnahmen vun Lars Gullin bedeeligt. Mit eegen Quartett speel he denn in de USA un hett dor mit Terry Gibbs, in Europa 1956 mit Chet Baker tosommenarbeit. 1956/57 speel he weer mit Gullin. 1957 speel he weer in de USA bi Gibbs un Teddy Wilson, 1965 bi Earl Hines. 1966 gung he to Ralph Sutton nah Aspen, Colorado, dor speel he denn ok mit Peanuts Hucko un nehm an verscheeden Colorado Jazz Party-Konzerten deel. He nehm ok eegen Kompositschonen, sweedsch Walzer as Bossa Nova in‘ Dreeveerteltakt bearbeit, up. Buterdem weer he an Upnahmen vun Toshiko Akiyoshi bedeeligt. Dahlander speel in de Loop vun de Johren ok mit Musikers as Malte Johnson, Sune Waldehorn, Rune Gustafsson, Rolf Ericson, Lester Young, Wardell Gray, Sonny Stitt, Sonny Rollins, Lars Gullin,
Boxen is en Kampsport, bi den sik twee Gegners mit jemehr Füüst haut. Dorbi drägt se dicke Boxhanschen. Bi’t Amateurboxen is butendem dat Drägen vun Schuulreedschoppen Plicht, wat bi’t Profiboxen nich maakt waart. De Kämpers versöökt Punkten to winnen, dör dat Drapen vun’n Kopp oder den Lief vun’n Gegner. Nödig för den Sport sünd Knööv, vör allen aver ok go’e Refelxen, Snelligkeit un Technik. Boxen gifft dat för Manns- un Fronslüüd. Dat gifft veer Mööglichkeiten, en Boxkamp to winnen: K.o. (Knockout), T.K.o. (technisch Knockout), Afbreken na Disqualifikatschoon oder na Punkten. En Knockout oder K.o. is, wenn en Gegner na en Slag so benüsselt is, dat he nich wietermaken kann. De Schiedsrichter tellt em den an, un wenn he bit teihn nich wedder bi sik is, hett he verloren. Bi en technisch K.o. brickt de Schiedsrichter den Kamp af, wenn he meent, dat en vun de Gegners nich mehr in de Laag is, wieter to maken. Dat kann aver ok dör den Trainer oder den Boxer sülvst passeeren, wenn de opgeven deit. En Disqualifikatschoon kummt vör, wenn sik en Gegner nich an de Regeln hollen hett. En Sieg na Punkten gifft dat denn, wenn na en vörher fastleggte Tall vun Runnen
De Bremische Deutsche Gesellschaft (ook Bremische Teutsche Gesellschaft) weer een Sellschopp van Gelehrten to Bremen van 1748 bit 1795. De Sellschopp wull Historie, Literatur, Rhetorik un Poesie plegen, soas dat to de Tied van de Verlüchting bigäng weer. Sticht würr de Sellschopp van twölf Studenten an 1. Februar 1748. Vörbild weer de Deutsche Gesellschaft de al vörher, un twors in 1727 to Leipzig sticht würr. De Bremische Deutsche Gesellschaft harr in hehr Topptied 70 Liddmaten. Tomehrst weren dat gelehrt Lüüd. Versammelen deen se sick in eerst in dat Gewerbehaus un denn laterhen in de Ole Börse. Tüschen 1767 en 1771 geev de Sellschapp dat Bremisch-niedersächsisches Wörterbuch ruut. Dat sünd fief Böker mit een Bült van Wöörd so as se in Neddersassen, sünnerlich in un bi Bremen bruukt würren. In 1793 würr de Sellschopp uplööst. Conrad Iken: Zu dem öffentlichen Einweihungsfeste der Bremischen Teutschen Gesellschaft welches Dieselbe am 21 des Brach-Monats 1752 feirete. Meier, Bremen 1752 (Digitalisat). Herbert Schwarzwälder: Das Große Bremen-Lexikon. Edition Temmen, Bremen 2003, ISBN 3-86108-693-X. Der Club zu Bremen. 1783–2008. Carl Schünemann Verlag, Bremen 2009, ISBN 978-3-7961-1935-4.
Eurybiades (ooldgreeksch: Εὐριβιάδης), wat Eurycleides sien Söhn weer, weer een spartaansch Kommdant to de Tied van de Greeksch-Persch Orlogen, as de persch Grootkönig Xerxes (persch: خشایارشا, ookgreeksch: Ξέρξης) in 480 tegen Grekenland tröck to Land un to Water. Eurybiades harr dat Leit van de Greeksch Marien. Verschillig greeksch Städter, sünnerlich Athen un Sparta, möken een Verbinding, Grekenland to verbidden tegen de Persch Attack. Part van jümhöhr Plaan weer, een Flott to gadern un ook to See to fechten. Offschoonst Athen dat gröttst Kontingent geven harr )., würr de Spartaner Eurycleides uukoren, dat Kommando to kriegen. Grund weer, dat Sparta un de Staaten in de Pelopeness neen Kommandanten uut Athen akzepteren wullen. As een Kompromiss kreeg Eurycleides dat Leit, man Themistokles (ooldgreeksch: Θεμιστοκλῆς), een Athensch Kommandat, schüll hem bistahn. Oftins harr Themistokles en feit dat Kommando in Gefechten. Ersten seil Eurycleides nah Euböa warts. Sien Plaan weer, dat he dor de Persch Flott entmöten wull. As de Greken nah Euböa hen kemen, mötten se dor al de Persch Schepen. Eurybiades geev nu Örder, wedder retour to seilen. De Lüüd van Euböa befrüchten, dat de Perser hehr Lannen toschann maken wullen. Van desterwegen beden se Eurybiades dortoblieven mit sien Flott un to
Een Stohl is een Möbelstück, wor een up sitten kann. Een Stohl hett jümmers een waachrecht Flach (dor up to sitten). Dat Flach steiht up veer Been un hett een Backlöhnels of Backels achtern, wor een sien Back up stöhnen of löhnen kann. De Backels is piel lootrecht an een van de veer Kanten van dat Sittflach. Faken sünd dor ook Löhnels an twee anner Kanten, wor een sien Arms up leggen kann. Stöhl hebbt tomehrst veer Been, man ook dree Been sünd noog, dat de Stohl fast steiht. De Stohl behört mit bi de öllst Möbel. In oold Tieden weer dat een Symbol van Status. In dat Oold Ägypten weren Stöhl sünnerlich för riek Lüüd. Faken würren se maakt van roor en düür Materaialen so as Ivoor en vergüllen Holt. Stöhl köönt mehrstieds ümtrent 120 Kilogram dregen.
De Giro d’Italia gellt as dat tweetwichtigst Radsport-Deelstreckenrennen vun de Welt – nah der Tour de France un vör de Vuelta a España. Dat wurrd för Mannlüüd man ok siet 1988 för Fruen utdragen. De Herutgever vun de Gazzetta dello Sport Eugenio Camillo Costamagna un de Redakteure Armando Cougnet un Tullo Morgagni weern, anreegt dör de Tour de France, de Initiatoren vun den eersten Giro. Betallt wurr dat mit Hülp vun den italieenschen Radsportverband, den Corriere della Sera un verscheeden Firmensponsoren. Siet 1909 wurrd de Giro alljährlich – mit Utnahm vun de Tiet vun den Eersten un Tweeten Weltkrieg – in dree Week in‘ Mai utdragen un führt dorbi in wesselnd Streckenführung quer dör Italien un dat nahe Utland. De eerste Giro d’Italia wurr an‘ 13. Mai 1909 start. De führ in acht Deelstrecken vun Mailand bit Neapel un up anner Route weer torüch nah Mailand, wo an‘ 30. Mai Teelinloop weer. Gesamtsieger wurr Luigi Ganna. 2005 wurr dat Rennen vun de Mannlüüd in de nee schaffen UCI Pro Tour upnommen. De Rundfohrt wurr aber vunwegen den Druck vun de Veranstalter to de Saison 2008 weer ut de Rennserie rutnommen. Siet 2011 hörrt dat Rennen to de Nahfolgeserie UCI World
De Tour des Alpes-Maritimes et du Var is en franzöösch Radrennen. Da Etappenrennen hett sien Termin an un vör sück Midden Februar un find in de franzöösch Region Provence-Alpes-Côte d’Azur statt. De Tour du Haut-Var, de en vun de fröhest franzöösch Rennen in jeder Saison is, wurr siet hör eerst Utdragen 1969 bit 2008 as Eendagsrennen dörführt. Siet Inführen vun de UCI Europe Tour 2005 is dat Rennen Deel vun disse Rennserie un in de Kategorie 2.1 instuuft. De Kurs is bannig selektiv, wiel he mit eenig Anstieg versehn is, mit deelwies mehr as 10% Stiegen. De Tour du Haut-Var weer buterdem van 1992 bit 2008 en Deel vun de Coupe de France, en Rennserie vun franzöösch Eendagsrennen. Rekordwinner sünd Joop Zoetemelk un Arthur Vichot, de dat Rennen dreemal winnen kunnen. In de Loop vun hör Geschichte droog de Tour verscheeden Naams: van 1969 bit 1974 hett se Nice-Seillans heeten, 1975 Draguignan-Seillans, 1976 Seillans-Draguignan, 1977 bit 1981 Seillans-Draguignan (Tour du Haut-Var), un van 1982 bit 2019 Tour du Haut-Var. Leonardo Bertagnolli (Sieger 2006) is nahderhen de Sieg wegen Doping aferkannt wurrn. Offiziell Websteed (franzöösch)
Marco Lietti (* 20. April 1965 in Gravedona) is en ehmalger italieensch Radrennfohrer. Lietti weer Profi van 1988 bit 1997 un is in disse Tiet blots för verscheeden italieensch Teams fohren. An de Tour de France hett he in de Johren 1991 und 1993, 1994 un 1996 deelnommen. 1990 Winner: 6. Deelstreck Katalonien-Rundfohrt (noch vör Melchor Mauri) 1991 Winner: 16. Deelstreck Tour de France (vor Greg LeMond, Maurizio Fondriest, Jean-Claude Colotti, Davide Cassani, Phil Anderson un annern) 1995 Winner: Tour du Haut-Var 1988 - Malvor-Bottecchia 1989 - Malvor-Sidi 1990 - Ceramiche Ariostea 1991 - Ceramiche Ariostea 1992 - Ceramiche Ariostea 1993 - Lampre-Polti 1994 - Lampre-Ceramica Panaria 1995 - MG Maglificio-Technogym 1996 - MG Maglificio-Technogym 1997 - Refin Lietti in de Datenbank vun Radsportseiten.net
De Halacha (Hebrääsch: הלכה) oder haloche (Jiddisch) is de Naam for de ganzen Gesetten vun de Rabbiners, de up den Grund vun de Tora stoht un de vun dat 4. Johrhunnert af an bit vundaag in de Rabbinsche Literatur uptekent is. Dat hebrääsche Woort „Halacha“ kummt vun den Woortstamm vun lopen oder gohn her. Dat heet up hebrääsch „halach“. Dor warrt mit kloor maakt, dat düt de Weg is, den Joden lopen oder gohn schöllt. Dat Adjektiv vun Halacha is „halachisch“. Dat bedutt „na dat (rabbinsche) jöödsche Wett“. Bruukt warrt dat, um to wiesen, of en Saak mit de Lehrregels ut de Tora, den Talmud oder latere rabbinsche Ansichten overeenstimmen deit (halachisch verlöövt is), oder of dat dor gegenan gohn deit (halachisch verbaden is). Butendem markeert dat de Grenz twuschen en traditschonell Jodendom un allens, wat dor buten liggt. Wat halachisch-jöödsch is, dat kummt justament her up den Weg vun dat rabbinsche Jodendom ut dat Woort vun de Tora, wat Gott sülms utspraken hett. Wat nich halachisch-jöödsch is, dat steiht nich up desülvige Grundlaag un vundeswegen fehlt dor de Ansluss an dat traditschonelle Jodendom. Dat Fundament vun dat jöödsche Wett un vun de Traditschoon is de Tora. Dat sund de
Bevern is en Dörp in de Gemeen Bremervöör, in’n Landkreis Rodenborg, Neddersassen. De Naveröörd sünd Heesdörp in’n Noorden, Byhusen un Malst in’n Oosten, Plönjeshusen in’n Süüdoosten, Sandbossel in’n Süüdwesten, Minst un Sprekens in’n Westen un Bremervöör in’n Noordwesten. De Oort Bokel, de dicht bi Bevern an dat Süüdöver von de Bever liggt, warrt vondaag mehrstendeels as Deel von Bevern ansehn. Bevern kummt 986 in en Oorkunn von König Otto III. toeerst vör. De Naam kummt von de Bever, de dör Bevern un in Bremervöör in de Oost flütt. An den Beek hett dat fröher veel Bevers geven. De Tegelee von Bevern kummt 1535 in de Oorkunnen toeerst vör un is vondaag as Histoorsche Tegelee Paap en Museum. In’n Eersten Weltkrieg sünd 46 Soldaten ut Bevern fullen oder vermisst un in’n Tweten 76. Bevern weer von’n 1. Januar 1971 bet 1974 Maat von de Samtgemeen Oostdaal un is an’n 1. März 1974 denn bi de Gemeenreform in Neddersassen mit de Gemeen Bremervöör tohoopleggt worrn. Dat Wapen wiest op grönen Grund en sülvern Bever, wat op den Naam von dat Dörp wiest. Bevern hett binnen de Gemeen Bremervöör en egen Oortsraad mit söven Maten. Oortsbörgermeester is Mathias Betz. Bevern is evangeelsch-luthersch präägt
Moreno Argentin (* 17. Dezember 1960 in San Dona di Piave) is en ehmalger italieensch Radrennfohrer. Argentin weer Radprofi van 1980 bit 1994 un gull mit 86 Siegen a en vun de besten Radrennfohrer vun de 1980er Johren. Sien gröttsten Spood harr he bi Eendagsklassiker. 1986 wurr he Straatenweltmeester (vör Charly Mottet un Giuseppe Saronni), en Johr later Viezweltmeester (achter Stephen Roche). Disse Siege fallen in sien spoodriekste Tiet: Tüschen 1985 un 1987 wunn he dreemal nah’nanner den Klassiker Lüttich-Bastogne-Lüttich. Bi groot Rundfohrten weer he as Sprintspezialist weniger spoodriek, he wunn aber liekers 12 Deelstrecken bi den Giro d’Italia un 2 Deelstrecken bi de Tour de France. Sienen groten Wunsch hett he aber nich schafft: Den wichtigsten italieenschen Fröhjohrsklassiker Mailand–Sanremo kunn he nie nich winnen. 1982 keem he up den darten Platz un 1992 keem he blots up Platz twee, nahdem hüm de seker glöövt un vörankünnigt in’ Teelsprint vun de up de Affohrt vun’ Poggio di Sanremo ranfohren Iren Sean Kelly afnommen wurr. Palmarès Argentin in de Datenbank vun Radsportseiten.net
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 145 v. Chr. | 144 v. Chr. | 143 v. Chr. | 142 v. Chr. | 141 v. Chr. | 140 v. Chr. | 139 v. Chr. | 138 v. Chr. | 137 v. Chr. | ► | ►► um 141 v. Chr. rüm: Antiochos VIII., König vun dat Seleukidenriek († 96 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 146 v. Chr. | 145 v. Chr. | 144 v. Chr. | 143 v. Chr. | 142 v. Chr. | 141 v. Chr. | 140 v. Chr. | 139 v. Chr. | 138 v. Chr. | ► | ►► Antiochos VI. warrt as Herrscher over dat Seleukidenriek afsett dör Diodotos Tryphon, de sülms de Herrschop an sik ritt.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 147 v. Chr. | 146 v. Chr. | 145 v. Chr. | 144 v. Chr. | 143 v. Chr. | 142 v. Chr. | 141 v. Chr. | 140 v. Chr. | 139 v. Chr. | ► | ►► Jonathan, Herrscher vun de Makkabäers ut dat Huus vun de Hasmonäers
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 148 v. Chr. | 147 v. Chr. | 146 v. Chr. | 145 v. Chr. | 144 v. Chr. | 143 v. Chr. | 142 v. Chr. | 141 v. Chr. | 140 v. Chr. | ► | ►► Ptolemaios VII., König vun Ägypten (* um 162 v. Chr.)